இதுகுறித்து காவல்துறை அதிகாரி பீர் முகம்மது அவர்கள் முன்னணி பத்திரிகை ஒன்றுக்கு பேட்டியளித்தபோது, “எனக்கு சிவகங்கை மாவட்டம் தான் பூர்வீகம். இருந்தாலும், 25 ஆண்டுகளாக சென்னையில் தான் சப்-இன்ஸ்பெக்டர், இன்ஸ்பெக்டர் என்று காவல் பணியாற்றி இருக்கிறேன். அதிகமாக திருவல்லிக்கேனி காவல் மாவட்டத்தில்தான் என்னுடைய சர்வீஸ் இருந்திருக்கிறது. திருவல்லிக்கேனி போலீஸ் உதவி கமிஷனராக இருந்து இந்தப் பகுதி மக்களின் நன்மதிப்பை பெற்றிருக்கிறேன். மேலும் இங்கு அனைத்து மதத்தினரும் என்னிடம் அன்பாக பழகுவார்கள். அதுமட்டுமின்றி அண்மையில், சென்னையை புரட்டிய மழை வெள்ளத்தின்போது இந்த பகுதி மக்களுக்கு என்னுடைய பணியை அதிகப்படுத்திக் கொண்டேன். அதில்தான், நிம்மதி அடைவதாக நம்புகிறேன். திமுக தலைவர் கருணாநிதி இந்த போட்டியிட போவதாக தகவல் வந்துள்ளது. ஆனால் என்னுடைய முடிவை பின்வாங்காமல் அவருடன் மோத தயாராகி வருகிறேன்’ என்று கூறியுள்ளார்.